
1. Necesitatea, oportunitatea și potențialul economic al investiției
Pentru economia unei societăți, căile de comunicație reprezintă factorul principal care favorizează dezvoltarea tuturor sectoarelor de activitate, facilitând mobilitatea persoanelor și a bunurilor materiale și contribuind la sănătatea și siguranța oamenilor.
Necesitatea și oportunitatea realizării investiției se poate justifica prin următoarele:
1. Prin modernizarea străzilor se favorizează o dezvoltare a activităților economice din domeniile comerciale, de servicii și de producție;
1. Se va asigura posibilitatea de acces, în condiții optime a mijloacelor de intervenție rapidă în caz de nevoie (pompieri, salvare, poliție, etc);
1. Se va asigura un trafic rutier în condiții crescute de siguranță și confort pentru locuitorii comunei Mihai Viteazu;
1. Se vor asigura condiții sporite pentru scurgerea apelor pluviale, de pe străzi și în zona străzilor și se vor evita acumulările spontane de apă;
1. Diminuarea surselor de poluare, prin realizarea unei suprafețe de rulare ce reduce semnificativ poluarea sonoră și poluarea aerului.

2. Avantajele rezultate ca urmare a realizării investiției sunt:
2.1 Avantaje sociale:
1. Creșterea siguranței în exploatare prin îmbunătățirea planeității străzilor, prin îndepărtarea făgașelor și a gropilor și prin realizarea de lucrări de colectare și transport a apelor pluviale;
1. Asigurarea transportului rapid al muncitorilor către și de la locul de muncă;
1. Diminuarea surselor de poluare, prin realizarea unei suprafețe de rulare ce reduce semnificativ poluarea sonoră și poluarea aerului.
1. Stimularea unor activități productive ce duc la ridicarea standardului material și spiritual al locuitorilor, care să conducă la stabilizarea populației în zonă;
1. Asigurarea legăturii pentru unele zone izolate cu rețeaua publică de transport.
2.2 Avantaje economice:
1. Scăderea costurilor în exploatare;
1. Scăderea costurilor privind uzura mașinilor, precum și scăderea consumului de combustibil;
1. Un acces mai ușor la obiectivele economice, administrative și turistice din zonă;
1. Prin modernizarea drumurilor și, implicit, prin obținerea caracteristicilor tehnice corespunzătoare, crește posibilitatea de atragere a unor  investiții noi.

2.3 Avantaje tehnice:
1. Asigurarea unei accesibilități permanente;
1. Crește siguranța în exploatare a drumurilor prin îmbunătățirea planeității, rugozității și prin semnalizare verticală și orizontală corespunzătoare;
1. Realizarea sistemului de scurgere a apelor care are ca avantaj îndepărtarea apelor pluviale de pe carosabil, colectarea și transportul lor spre pâraiele din zonă;
1. Înlocuirea podețelor care nu corespund din punct de vedere hidraulic, conferă siguranță în exploatare pe o lungă perioadă de timp.

2.4 Avantaje legale:
Străzile sunt proiectate conform Standardelor, Normativelor și legilor în vigoare atât naționale, cât si ale UE, deci legalitatea lucrărilor este respectată. 
Din punct de vedere al situației juridice a terenului, de asemenea, se respectă legalitatea deoarece drumurile din comuna Mihai Viteazu, județul Cluj aparțin domeniului public al comunei.

3. Principii: Din perspectiva criteriilor de selecție specificate în Ghidul solicitantului aferent investiției DR-28 – Crearea/modernizarea infrastructurii rutiere de baza din spațiul rural, finanțată prin FEADR, necesitatea și oportunitatea investiției este determinată de următoarele principii: 
(1) principiul populației deservite; 
(2) principiul asigurării accesului la căi rutiere principale sau alte căi de transport; 
(3) principiul rolului multiplu. 

3.1. Principiul populației deservite:
3.1.1 Proiecte care deservesc cât mai mulți locuitori
- pentru acest criteriu se obțin 3,5494  puncte - prin proiect se propune spre modernizare lungimea de 5,665 km, iar lungimea totală a drumurilor din comună este de 39,90 km
3.1.2 Populație care nu a mai fost deservită prin PNDR pentru același tip de investiție (același tip de infrastructură)
- pentru acest criteriu se obțin 0 puncte
3.1.3 Drumuri cu o structură rutieră nemodernizată
- pentru acest criteriu se obțin 15 puncte, întreaga lungime de 5.665 ml reprezintă drumuri nemodernizate.

3.2. Principiul asigurării accesului la căi rutiere principale sau alte căi de transport
3.2.1 Investiții în infrastructura de drumuri care asigură legătură cu diferite categorii de căi rutiere
Acces la drumuri naționale
- pentru acest criteriu se obțin 8 puncte. Strada Primăverii, strada Lungă, strada Arieșului și strada Câmpului se intersectează cu DN75
Acces la drumuri județene
- pentru acest criteriu se obțin 7 puncte, strada Principală, strada Caisului și strada Arieșului din satul Cheia se intersectează cu DJ 103G
Acces la drumuri comunale
- pentru acest criteriu se obțin 5 puncte, strada Arieșului se intersectează cu DC 44

3.3. Principiul rolului multiplu
3.3.1 Proiecte care prevăd căi de acces cu rol multiplu
Proiecte care asigură accesibilizarea școlilor / grădinițelor / creșelor / unități medicale
- Pentru acest criteriu se obțin 5 puncte, Strada Școlii din sat Cheia accesibilizează Școala Primară Cheia.
Proiecte care asigură accesibilizarea unui număr de minimum 2 agenți economici
- Pentru acest criteriu se obțin 5 puncte, strada Principală din sat Cheia accesibilizează SC. Buldoexcavari Istvan S.R.L., și strada Lungă din sat Cornești accesibilizează S.C. Rici Trans S.R.L. 
Proiecte care asigură accesibilizarea sediilor primăriilor / unităților de cult
-  Pentru acest criteriu se obțin 5 puncte, strada Cimitirului din sat Cornești accesibilizează Biserica Ortodoxă, Biserica Catolică și Cimitirul din satul Cornești, iar strada Ortodoxă din satul Cheia, accesibilizează Biserica Ortodoxă, strada Unitariană accesibilizează Biserica Unitariană
3.3.2 Proiecte care se execută pe tronsoane unde există rețele de apă/apă uzată executate
Rețele apă și de apă uzată
Pentru acest criteriu se obțin 5 puncte toate drumurile propuse prin proiect au rețea de alimentare cu apă și rețea de canalizare.

Punctaj total obținut: 58,5494

4.  Indicatori economici:
Valoarea totală a investiției fără TVA: 10.946.372 lei din care C+M: 9.652.137 lei. 
Valoarea totală a investiției cu TVA: 13.011.652 lei din care C+M: 11.486.043 lei

5. Indicatorii tehnici:
Lungimea străzilor:
Lucrarea se va desfășura pe lungimea totală de 5.665 ml în sat Cornești, respectiv în sat Cheia, comuna Mihai Viteazu, jud. Cluj

În satul Cornești: Lungime totală – 2.190 m
· strada Cimitirului cu o lungime de 280 m; această stradă se ramifică din strada Primăverii și continuă spre est;
· strada Primăverii cu o lungime de 222 m; această stradă începe din drumul național DN75 la km 153+550, pe partea dreaptă, și continuă până în str. Câmpului;
· strada Lungă cu o lungime de 491 m; această stradă începe din drumul național DN75 la km 152+845, pe partea stângă; 
· strada Stadionului cu o lungime de 440 m; această stradă începe din Str. Lungă   și continuă spre nord; 
· strada Arieșului cu o lungime de 343 m; această stradă începe din drumul național DN75 la km 153+293, pe partea stângă;
· strada Câmpului cu o lungime de 414 m; această stradă începe din drumul național DN75 la km 153+366, pe partea dreaptă și continuă pe lungimea de 438 m spre sud-est;
În satul Cheia: Lungime totală – 3.475 m
· strada Principală cu o lungime de 1.125 m; această stradă pornește din drumul județean DJ103G la km 1+090 și continuă spre pensiunea Vila Cheia; 
· strada Școlii cu o lungime de 419 m; această stradă se ramifică din Str. Principală și continuă spre Str. Arieșului; 
· strada Ortodoxă cu o lungime de 337m; această stradă se intersectează cu Str. Principală și continuă spre Str. Carierei; 
· strada Unitariană cu o lungime de 292 m; această stradă începe din Str. Principală și continuă spre Str. Prunilor;
· strada Caisului cu o lungime de 344 m; această stradă face legătura dintre drumul județean DJ103G la km 1+420 și Str. Principală;
· strada Arieșului cu o lungime de 958 m; această stradă se desfășoară din drumul județean DJ103G la km 0+960 și continuă spre vest de-a lungul râului Arieș.
Structura rutieră – Străzi sat CORNESTI
· săpătura;
· strat de formă din nisip cu pietriș mic (existent, conform studiu geotehnic) - grosime 25 cm;
· strat de fundație din balast - grosime 30 cm;
· strat de bază din piatră spartă - grosime 15 cm;
· strat de legătura BAD22.4 - grosime 6 cm;
· strat de uzură BA16 - grosime 4 cm.
Structura rutieră – Străzi sat CHEIA
· săpătura;
· strat de formă din balast nisipos - grosime 10 cm;
· strat de fundație din balast - grosime 30 cm;
· strat de bază din piatra spartă - grosime 15 cm;
· strat de legătură BAD22.4 - grosime 6 cm;
· strat de uzură BA16 - grosime 4 cm.


